Triburile aborigene din Australia sunt unele dintre cele mai vechi culturi.
Poveștile noastre sunt mai vechi decât Stonehenge-ul din Anglia.
Sunt mai vechi cu 20 - 30.000 de ani față de piramidele egiptene.
Dacă privim desenele rupestre Wandjina,
acele personaje sunt identice cu extratereștri Gri.
I-am sculptat, i-am evocat prin cântec,
le-am dedicat dansuri, i-am pictat,
astfel, când vizitatorii au plecat, noi nu i-am uitat.
Încă din zorii civilizației, omenirea și-a pus originile
pe seama zeilor și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne scriem istoria ?
Dacă da, ar putea secretele trecutului nostru să fi fost încredințate ...
depozitarilor cunoașterii din Australia ?
EXTRATEREȘTRI ANTICI
DEPOZITARII CUNOAȘTERII Sezonul 11, episodul 7
În 2015, realizatorul de documentare Damien Nott
publică o arhivă cu peste 2.000 de imagini cu OZN-uri
surprinse pe cerul Australiei în ultimii 3 ani.
Dumnezeule !
Pare a fi o rază de lumină.
De fapt, e deformată și se rotește.
Extraordinar !
Australia este un epicentru al aparițiilor OZN.
Am avut o intensificare a raportărilor de apariții OZN,
cu precădere odată cu dezvoltarea Internetului,
însă toate dovezile demonstrează că OZN-urile
vizitează Australia de zeci de mii de ani.
Avem consemnări gravate în peșteri de către aborigenii australieni,
având o vechime de mii de ani.
Australia este unul dintre cele mai misterioase continente,
iar aborigenii au tot felul de povești despre zei ce coboară din cer.
Probabil că sunt unele dintre cele mai vechi povești de pe Pământ
ce fac referire la implicarea extraterestră.
Australia a rămas ca o ultimă frontieră,
mult timp după colonizarea Americii.
Abia în 1770, exploratorul britanic James Cook
a descoperit din întâmplare Australia,
iar abia în 1788 s-au pus bazele unei colonii pe Coasta de Est a Australiei,
constituită din ocnași aduși din închisorile britanice.
Astăzi, zona Sydney, prima colonie britanică, este o metropolă agitată,
iar Australia a devenit o destinație turistică principală.
Însă, ascuns în spatele acestei fațade moderne,
se află aproape 4 milioane kmp de teren neexplorat și slab populat,
cunoscut drept "regiune periferică".
Însă, deși Australia este un teritoriu relativ nou pentru lumea vestică,
pentru cei aproape 700.000 de locuitori,
care numesc continentul "casă strămoșească",
el are o istorie veche de zeci de mii de ani.
Australia are ceva foarte special.
Tot acest teritoriu uriaș a fost despărțit de restul lumii vreme de 40.000 de ani.
Este o situație cu care nu ne întâlnim prea des pe Pământ.
Dar ce s-a întâmplat pe această insulă, izolată vreme de zeci de mii de ani ?
Când primii europeni au ajuns aici,
nu aveau prea multe cunoștințe despre bolta cerească,
în vreme ce băștinașii dețineau
cunoștințe ancestrale despre sistemul solar și constelații.
Cunoștințele și învățăturile noastre sunt foarte vechi.
Antropologii au datat existența aborigenilor
ca având o vechime de 60.000 ani,
devenind astfel cea mai veche cultură din lume.
Triburile aborigene din Australia sunt unele dintre cele mai vechi.
Nicio altă cultură din lume nu se poate compara cu cele australiene.
Cunoștințele lor sunt mai vechi decât ale noastre.
Triburile aborigene nu au o limbă scrisă.
Prin artă, muzică și viu grai
transmit istoria și cunoștințele generațiilor viitoare.
Trecutul lor este codificat pe diverși pereți din piatră de pe continent.
Tradițiile noastre orale, poveștile noastre,
care sunt transmise de la o generație la alta,
învățăturile și cunoștințele care ne-au fost date de zei,
toate sunt mai vechi cu cel puțin 10.000 de ani
față de situl Stonehenge din Anglia.
Sunt cu 20 - 30.000 de ani mai vechi decât piramidele din Egipt.
Aceste tradiții ancestrale sunt în concordanță
cu legătura Australiei cu stelele și cu ființele care au venit de la ele.
Drept dovadă, adepții paleoastronauticii
indică spre peșterile din regiunea nord-vestică Kimberley,
care conțin picturi cu ființe numite wandjina,
eroii din cer ai unui trib australian.
Aborigenii au tot felul de povești străvechi despre personajele wandjina,
despre mari eroi și zei cerești care au modificat continentul,
au creat râurile și munții, s-au luptat între ei, apoi au părăsit Pământul.
Dacă analizăm aceste personaje wandjina,
ele au fețe mari și albe ...
nu au gură cu care să comunice ...
au ochi foarte mari și negri ...
și există o aură în jurul capetelor lor ...
ceva asemănător cu o cască de cosmonaut, probabil.
Deci, din multe puncte de vedere, aceste siluete wandjina
arată exact ca extratereștri Gri.
Așadar, ar trebui să ne întrebăm
dacă nu cumva arta rupestră descrie extratereștri.
Ar putea aceste imagini chiar să descrie
extratereștri ce au vizitat Australia în trecutul îndepărtat ?
Și dacă da, mai cunosc locuitorii aborigeni de astăzi
înțelesurile din spatele acestei arte rupestre ?
Toți avem povești despre ființe cu vehicule spațiale ce vin din stele,
pleacă la stele, și tot așa.
Pentru a le păstra și transmite generațiilor viitoare,
le-am gravat, le-am pictat, le-am cântat,
le-am transpus în dansuri, ca o garanție că ele vor fi transmise urmașilor.
Deci, când vizitatorii au plecat, noi le-am păstrat amintirea vie
și nu vom uita niciodată lucrurile și cunoștințele pe care ni le-au transmis.
Australia este unul dintre puținele locuri în care miturile încă trăiesc,
în care încă putem vorbi cu oameni ale căror povești
au fost transmise urmașilor de-a lungul a mii de generații.
Iar ele vorbesc despre dascăli ce au coborât din cer
și au oferit omenirii toate cunoștințele.
Pentru mine, aceasta reprezintă o dovadă în favoarea teoriei paleoastronauticii.
Ar putea triburile băștinașe australiene,
care au o tradiție orală ce datează de zeci de mii de ani,
chiar să dețină secrete ale trecutului omenirii
pe care restul lumii încă nu le-a descoperit ?
Poate că mai multe dovezi s-ar putea găsi
acordând atenție descrierii unuia dintre cei mai importanți zei ai lor.
Urmează ...
Se zice că vârful muntelui ardea la fiecare aterizare.
Aterizările erau mereu asociate cu zgomot puternic ...
... fum și flăcări ?
Parcul Național Brisbane Water. Statul Noul Wales de Sud, Australia.
Rezervația "Bulgandry" este una dintre numeroasele locații sacre indigene
în care pot fi întâlnite gravuri antice în piatră.
Despre multe se crede că ar data de mii de ani.
În februarie 2016, investigatorul și editorialistul Giorgio Tsoukalos
s-a deplasat în Australia
pentru a-l întâlni pe venerabilul aborigen Kevin Gavi Duncan
și pentru a se informa în legătură cu una dintre cele mai vechi gravuri de aici.
Deci, la ce ne uităm aici ?
Această imagine îl reprezintă
pe cel pe care noi îl considerăm a fi Dumnezeul nostru creator, Baiame.
Astfel crede poporului nostru.
Baiame a venit dintr-un loc denumit de noi "Luceafărul de dimineață",
din interiorul Mirrabooka.
Mirra înseamnă "stele", iar booka înseamnă "râu".
Deci, este Calea Lactee, care "curge" pe cerul nopții.
Serios ?!
Așadar, el este unul dintre acei eroi cerești,
care au venit din Calea Lactee ?
Da.
Baiame este un erou ceresc și e gravat, după cum se poate observa ...
are brațele depărtate ...
și ține Luna într-o mână ...
și Luceafărul de dimineață în cealaltă,
ceea ce se aseamănă cu ce numim noi planeta Pământ.
Iar acestea sunt cele două Luni existente
în preajma Luceafărului, în Mirrabooka,
de acolo de unde a venit Baiame.
Iar aceasta este barca.
A navigat pe Râul Vieții din Mirrabooka, de-a lungul Tărâmului Ceresc.
Adică a navigat prin Calea Lactee ?
Exact, a navigat prin Calea Lactee.
Iar acesta a fost vasul său, cu care a aterizat pe Pământ ...
s-a izbit de vârful muntelui sacru Mount Yengo,
aflat în imediata apropiere.
Iar când ateriza, se spune că îi ieșeau flăcări de sub picioare
și aprindeau vârful muntelui și împrejurimile la fiecare aterizare.
Deci, aterizările erau mereu asociate cu zgomot puternic, fum și flăcări ?
Da.
Coada de flăcări apărută când Baiame părăsea vârful muntelui,
când Baiame a plecat, a fost atât de strălucitoare,
încât oamenii au interpretat-o ca fiind un fel de navă cosmică ...
care tot vine și pleacă,
iar aceasta este interpretarea simplistă a navei lui Baiame.
Dar este așa pentru că vocabularul nu exista în acele vremuri.
Exact.
Deci, pentru mine, acestea înseamnă
o imaginație bogată în a descrie lucruri incredibile la care au fost martori.
Exact.
Se crede că acest sit ar avea între 8.000 și 10.000 de ani vechime.
Aceste gravuri sunt cărțile noastre.
Se consideră că spun, în principiu, adevărul.
Deși o parte din lumea occidentală
consideră că basmele băștinașilor sunt folclor,
s-a descoperit recent că unele dintre poveștile lor
au corespondențe în istorie.
În septembrie 2015,
savanții care studiau cunoștințele aborigenilor
despre creșterea nivelului oceanului din trecut,
au descoperit că se potrivesc cu înregistrările geologice.
Incredibil, aceste informații au fost consemnate cu exactitate,
deși evenimentele au avut loc în urmă cu 7.000 - 18.000 de ani.
Descoperiri similare ce denotă acuratețea miturilor aborigenilor
au fost publicate încă din anii 1980,
inclusiv cunoștințe despre tsunamiuri, cutremure, erupții vulcanice,
impacturi ale meteoriților și eclipse solare din trecutul îndepărtat.
Poveștile lor despre evenimente ce s-au petrecut
acum 12.000 de ani sau chiar mai devreme
sunt confirmate astăzi de înregistrările geologice.
Este extrem de important,
întrucât, dacă spun adevărul despre evenimentele geologice,
am putea lua în considerare și poveștile
sau amintirile lor despre ființe extraterestre,
spirite, ființe cerești venite pe Pământ și implicate în treburile oamenilor ?
Eu cred că ar fi cazul.
Ar putea poveștile despre ființe cerești să nu fie mituri, ci adevăruri istorice ?
Ar fi putut zeii lor creatori să fie vizitatori extratereștri ?
Posibile indicii suplimentare s-ar putea găsi prin examinarea dovezilor
despre o călătorie antică a egiptenilor în Australia.
În continuare ...
Cât de vechi apreciezi că ar fi acestea ?
Ne gândim că ar putea avea 4.600 de ani.
Avem povești despre vizitele lor
cu mult înainte de a ajunge europenii aici.
Regiunea Central Coast, Statul Noul Wales de Sud.
Adânc în interiorul Parcului Național Brisbane Water,
se găsește un sit misterios, cunoscut drept "Gosford Glyphs".
Este constituit din doi pereți masivi, de 2,5 m înălțime,
încrustați cu peste 300 de gravuri antice,
gravuri despre care experții afirmă că nu seamănă cu arta băștinașilor,
ci cu hieroglifele egiptene.
După descifrarea textelor,
egiptologul Ray Johnson crede că situl reprezintă
piatra funerară a seniorului Nefer-ti-ru,
un membru al Casei Regale egiptene,
care a decedat în timp ce vizita zona, undeva între anii 2637- 2614 î. Chr.
În timpul vizitei din 2016, Giorgio Tsoukalos se întâlnește
cu investigatorul local Evan Strong,
pentru a privi îndeaproape aceste gravuri enigmatice.
Incredibil !
Nu îmi vine să cred ...
arată complet diferit față de fotografii.
Deci, ce spun aceste hieroglife ?
Cel puțin o lespede vorbește despre doi frați,
doi prinți veniți din Egipt.
Naufragiaseră.
Unul dintre ei este mușcat de un șarpe și moare.
Teoria este că a fost înmormântat aici, de aceea există hieroglifele ...
... pentru că aici a murit ...
însă mai există și alți pereți cu simboluri amestecate.
Acesta de aici este de tipul filosofico-astrofizic
cu simboluri ce reprezintă tot felul de chestii ezoterice ...
Toate simbolurile au fost interpretate de egiptologi ?
Doar câteva au fost.
Au fost câțiva care s-au ocupat.
Și răspunsul lor care a fost ?
Raymond Johnson a fost printre primii care au venit și au tradus.
A trimis câteva traduceri la Biblioteca din Cairo,
iar dr. Abou Dia' Ghazi a concluzionat, "Da, ești pe calea cea bună".
Este ceva numit proto-egipteană.
Cât de vechi apreciezi că ar fi acestea ?
Considerăm că, datorită multitudinii de simboluri, cel puțin o lespede
are o vechime de circa 4.600 de ani.
Există hieroglife care ți-au atras atenția ?
Da, categoric !
Urmează-mă și îți voi arăta una.
Pe aceasta o numim "glifa OZN", (glifă = literă gravată, n.t.)
și a fost denumită astfel încă de la început,
datorită asemănării cu un OZN.
E clar că are forma unui OZN.
Are razele ... sau cum vrei să le numești ...
Ce răspuns ai avea, dacă cineva ar spune
că nu este un OZN, că simbolul reprezintă altceva,
dar cu siguranță nu un OZN ?
Cineva parcă a sugerat că ar fi un giuvaer,
însă acela este un cu totul alt simbol, întors invers,
și chiar nu au nicio legătură.
Este unul dintre simbolurile care nu au nicio legătură cu textele.
După părerea ta ...
de ce crezi că egiptenii au bătut drumul până în Australia ?
Cred că erau în căutarea învățăturilor ezoterice.
- De la aborigeni ? - Da.
Avem povești despre egiptenii antici,
povești aborigene despre sosirea lor și despre vizitele făcute
cu mult înainte de venirea europenilor aici.
În mod firesc, ne-am fi împărtășit ritualurile cu acești oameni,
pentru că aveau aceleași convingeri ca ale poporului nostru.
Egiptenii aveau aceeași legătură spirituală cu tărâmul ceresc.
Multe povești de pe tot cuprinsul continentului,
nu doar din această regiune, ci de pe întreg continentul,
vorbesc despre aceia care au venit pe mare,
au venit pe continent, iar unele dintre cunoștințele,
învățăturile și tehnologiile noastre le-au luat cu ei înapoi,
iar dacă cercetați puțin, în ultimele piramide descoperite
s-au găsit bumeranguri făcute din fier de aici
și hieroglife cu indivizi negri
aruncând cu bumeranguri pentru a doborî rațe sau gâște.
Întrebarea ar fi, cum de ne-au pictat și gravat pe pereți,
dacă nu au venit aici ?
Iar dacă acea întâlnire și relație ar fi fost neimportante,
ei nu le-ar fi zugravit.
Trebuie să fi fost determinante, dacă au fost zugrăvite.
Relicve aborigene găsite în Egipt ?
Hieroglife găsite în Australia ?
Ar fi putut reprezenta continentul un loc de pelerinaj pentru vizitatori
în căutarea unei legături cu așa-numiții zei ?
Adepții paleoastronauticii spun că da
și sugerează că o dovadă în plus pentru această conexiune nepământeană
ar putea fi găsită într-o structură megalitică uitată de timp.
În continuare ...
Aceasta pune cultura aborigenă într-o cu totul altă lumină.
I-a întrebat pe aborigeni, "De unde veniți voi ?",
iar poporul nostru a indicat întotdeauna cerul.
Mullumbimby, Statul New South Wales, 1939.
Frederic Slater, președintele Societății de Arheologie din Australia
este însărcinat să investigheze un complex aborigen nou descoperit,
format din 188 de pietre verticale.
Slater poreclește formațiunea "Stonehenge-ul Australiei"
și își formează convingerea
că acesta a fost unul dintre cele mai vechi complexe din lume,
precedându-le pe cele descoperite în Europa și Orientul Apropiat.
Frederic Slater descoperă că situl pe care îl studia
era doar o parte dintr-un sit mult mai mare
și era în concordanță cu legile sacre, miturile și legendele aborigenilor.
Ulterior, Frederic Slater sugerează că, în loc de Africa,
poate că ar trebui să reanalizăm
evoluția omului ca începând din Australia.
El face un pas înainte, declarând că, în Australia,
aborigenii au fost mult mai avansați
față de oricare altă cultură de pe planetă.
A sfârșit prin a fi considerat nebun de către comunitatea academică.
Latifundiarii au fost atât de înspăimântați de controversa
care s-ar fi putut isca în urma declarațiilor,
încât aproape au distrus situl cu buldozerele.
Există multe situri megalitice circulare în Marea Britanie și Europa.
Stonehenge este unul dintre cele mai cunoscute.
Toate au ceva în comun cu observatoarele astronomice.
Stonehenge-ul aborigen ar putea schimba perspectiva asupra indigenilor
și asupra complexității societății lor,
în cazul în care au avut structuri astronomice
care să le înlesnească supravegherea cerului.
Ar putea "Stonehenge-ul Australiei" să ne ofere o perspectivă
asupra altor formațiuni monolitice descoperite pe întreaga planetă ?
Dacă da, scopul lor este de a furniza date
despre o conexiune cu o altă lume ?
Masivul stâncos Uluru Rock, cunoscut și ca Ayers Rock,
se află aproximativ în centrul continentului,
la peste 2.000 km distanță de cel mai mare oraș australian.
Această anomalie geologică
este una dintre cele mai mari stânci solitare din lume.
Are o lungime de peste 3 km și o înălțime de peste 300 m.
Este, de fapt, vârful unei imense stânci verticale,
care se continuă sub suprafață încă 5 km.
Este o imensă stâncă eratică sedimentară
așezată în mijlocul deșertului,
iar geologii nu au nicio explicație despre cum s-a format Ayers Rock.
Lasă impresia că a fost săltată din altă parte,
adusă și trântită în mijlocul continentului.
Pentru triburile aborigene,
Uluru este unul dintre locurile sacre și de pelerinaj.
Ele îl consideră ombilicul planetei.
În cosmologia aborigenă, natura are rol de Biblie.
Așadar, Uluru Rock are o mare semnificație,
pentru că au integrat în arhiva culturală
momentul când lumea a fost făurită de spirite cerești venite pe Pământ.
Miturile Creației de la Uluru Rock sunt asociate cu Șarpele Curcubeu.
Despre această ființă divină se spune că a venit din cer,
având în pântece întreaga Creație, inclusiv primele ființe umane.
Pe Șarpele Curcubeu, noi îl numim Gria
și este evocat de toate triburile aborigene din Australia.
Este un element comun tuturor triburilor,
pentru că a fost considerat simbolul sacru al Creației.
Un inițiat ne-a povestit un mit fascinant despre Uluru.
Anume că noi am fost sădiți prin intermediul unei sulițe
venită prin spațiu din Constelația Pleiadelor.
Iar Uluru este locul unde a lovit pământul.
Așadar, Uluru și al său mit al Creației cu Șarpele Curcubeu
ar putea fi elocvent pentru teoria "însămânțării".
Adepții paleoastronauticii au sugerat
că Pământul a fost însămânțat de ființe străine într-un trecut îndepărtat.
Ar putea fi adevărat ?
Dacă da, poveștile aborigenilor reflectă acest adevăr ?
Când primii europeni au ajuns aici,
căpitanul Phillip, navigatorul englez
care a fondat colonia britanică din Sydney ...
i-a întrebat pe aborigeni ...
"De unde veniți voi ?",
iar poporul nostru a indicat întotdeauna cerul.
Nu îi venea să creadă că asemenea oameni,
care trăiau după Legile Naturii, spun că vin din cer.
Ar fi putut omenirea să fie însămânțată pe Pământ,
așa cum susțin inițiații aborigeni ?
Iar acest adevăr ar putea fi codificat în relieful australian,
păstrat pentru generațiile viitoare ?
Investigatorii sugerează că unele situri aborigene sacre
continuă să servească drept avanposturi extraterestre.
În continuare ...
Aveau povești despre lucruri misterioase, oameni ce dispăreau,
zgomote ciudate și apariții ale unor creaturi bizare.
Unii chiar au călătorit înapoi la Luceafărul de dimineață.
Munții Albaștri. Australia.
De-a lungul pereților peșterii "Red Hands" (mâini roșii) ,
se află amprentele ale unor aborigeni antici, bărbați, femei și copii.
Picturile reprezintă o mărturie a prezenței lor pe Pământ
în urmă cu sute sau chiar mii de ani.
Conform bătrânilor locului, locația a servit
drept loc de inițiere a războinicilor tineri
și era aici pe vremea când învățăturile despre pământ și cer
au fost transmise de zei pentru generațiile viitoare.
Ne lăsăm imaginea pe pereții peșterii, de exemplu, urmele mâinilor noastre,
încă de când suntem copii.
Astfel s-a întâmplat generație după generație.
Munții Albaștri sunt o zonă sacră, un loc sacru, în special înălțimile,
pentru că ne aduc mai aproape de Baiame, de Dumnezeu.
Muntele Yengo ... locul unde a coborât
zeul creator Baiame ...
se află aici, în lanțul muntos Munții Albaștri.
Și curios, zona este bine-cunoscută astăzi
pentru disparițiile misterioase ale numeroșilor călători ...
excursioniști ... și militari ...
pe lângă numărul mare de OZN-uri reperate.
Munții Albaștri sunt cunoscuți internațional
ca fiind un epicentru al aparițiilor OZN și al misterelor.
Cu siguranță există o mulțime de mistere în Munții Albaștri.
Excursioniști, călători, exploratori ... toți au povești cu mistere,
oameni care dispar, tuneluri ciudate, zgomote bizare
și creaturi neobișnuite.
Aparițiile OZN din Munții Albaștri
au făcut obiectul multor articole din presă, emisiuni radio și cărți.
O mulțime de oameni au venit să se documenteze în ultimii zeci de ani
și să consemneze propriile experiențe.
Avem o tradiție ce conține sute de apariții.
Chiar eu am strâns circa 800 de apariții OZN.
Iar numărul crește încontinuu.
Avem povești despre OZN-uri în rândul primilor coloniști,
datând, aproximativ, din ... 1850.
Există o poveste de prin anii 1890,
despre un fermier care își ara câmpul, iar o navă,
un vehicul argintiu, a apărut deasupra stâncilor.
Fermierul s-a oprit și a privit-o până a dispărut.
A revenit după lăsarea întunericului și a aterizat.
Fermierul și-a luat pușca și a mers să vadă
ce se petrece, însă nava a decolat.
Eu aș sugera că Munții Albaștri
au servit drept loc de întâlnire pentru extratereștri
aparținând unei civilizații avansate din spațiu.
Este interesant de observat că există
mai multe cordoane ombilicale pe planetă.
Această locație specială este poziționată la latitudinea de -33.
Ceea ce înseamnă că este aliniată cu centrul galaxiei.
Există o analogie interesantă cu latitudinea 33 de pe Pământ.
Iar despre această locație specială se consideră
că este vizitată permanent din diferite părți ale sistemului solar,
din diferite părți ale galaxiei și chiar de dincolo de galaxia noastră.
Ai văzut chestia aia ?
Există o activitate OZN intensă.
Avem aici ceva ce s-ar asemăna cu o poartă stelară,
un portal către o altă dimensiune sau, poate, un salt în hiperspațiu,
iar dintr-un anume motiv,
Australia a fost locul în care "ei" au amplasat
acest portal folosit de extratereștri.
Ar putea Munții Albaștri să funcționeze ca un portal extraterestru ?
Aceasta să fie explicația pentru fenomenele bizare raportate în zonă ?
Dacă da, există vreo legătură cu triburile aborigene din regiune ?
Există povești spuse de inițiați, despre oameni care au călătorit
înapoi la Luceafărul de dimineață ... apoi s-au reîntors.
Și nu este vorba despre răpiri,
ci despre faptul că au plecat ...
s-au dus acolo, apoi s-au reîntors aici.
Aborigenii australieni au o legătură și o relație
cu ceea ce numim extratereștri și OZN-uri,
care se desfășoară de zeci de mii de ani.
Ei au cunoștință despre tipurile de vizitatori veniți din spațiul cosmic.
Nu e o noutate.
S-a mai întâmplat de sute de ori înainte.
De unde știm ?!
Din toate vestigiile rămase de la antici.
Numai un prost ar spune : "A, nu, doar noi suntem aici,"
"în această vastitate a spațiului".
Chiar ar putea avea aborigenii australieni
o relație cu ființe nepământene ?
Ființe care au vizitat continentul vreme de mii de ani ?
Adepții paleoastronauticii sugerează că dovezi suplimentare
legate de un contact extraterestru ar putea fi găsite
prin studierea ritualurilor numite "Timpul Visării".
În vreme ce străzile din Sydney sunt un furnicar de muncitori și turiști,
la peste 800 km depărtare,
inițiații aborigeni, denumiți "oamenii cunoașterii",
se pregătesc pentru o ceremonie a "Visării".
"Timpul Visării" este sacru pentru aborigeni
și reprezintă un concept spiritual complex de transcendere a timpului.
La Început, au existat marile spirite.
Au venit de la stele și au coborât în acest loc.
Inițiații, conducătorii spirituali ai triburilor aborigene,
nu doar vor cânta, ci vor folosi și tehnici de hipnoză,
de exemplu, instrumentul didgeridoo, care produce un murmur.
Acesta la va modifica starea.
Îi va conecta la "Calea Visării", la tărâmuri nevăzute,
pentru a se sfătui cu strămoșii și cu zeii.
"Calea Visării" este un loc în care s-au acumulat
cunoștințe, imagini și povești.
Este asemenea altor tradiții, care consideră că există un loc
în care au fost înregistrate toate evenimentele ce au avut loc
și care poate fi accesat de inițiați.
Nu există niciun alt concept mai important în cosmologia aborigenă
decât conceptul "Timpul Visării".
Câteodată, mai este denumit și "Calea Tăcerii".
Adepții paleoastronauticii sugerează
că, din multe puncte de vedere, conceptul "Calea Tăcerii"
oglindește ideea hindusă despre "Înregistrările Akashic" ...
o colecție de cunoștințe despre trecut, prezent și viitor,
despre care se crede că ar fi codificată
într-o existență non-fizică denumită "planul astral".
"Înregistrările Akashic" sunt un fel de hologramă uriașă,
un tărâm holografic în care putem păși pentru a dobândi cunoștințe,
pentru a accesa informații ...
și poate chiar pentru a intra în legătură cu ființe extraterestre.
Este remarcabil că aborigenii au un concept
care se potrivește nu doar cu "Înregistrările Akashic",
ci și cu ideea despre o paradigmă holografică.
În 1997, fizicienii au propus o idee revoluționară,
numită "paradigma holografică".
Teoria este identică cu conceptul antic al indigenilor australieni
și, de asemenea, cu tradiția hindusă.
Teoria Universului Holografic sugerează că lumea pe care o vedem
este o proiecție bi-dimensională.
Ceea ce percepem drept obiecte palpabile
sunt, de fapt, frânturi de informații.
Există ideea că, probabil, Universul nu este tridimensional,
ci o proiecție rezultată din cadre bi-dimensionale ...
că a fi o hologramă ...
ceva asemănător filmului The Matrix ...
și că noi ne-am afla în interiorul a ceva ce pare 3-D,
când, de fapt, este doar o iluzie.
Deși această teorie pare exagerată,
în 2013, cercetătorii de la Universitatea Ibaraki din Japonia
au descoperit că modelul teoretic este fezabil matematic
și s-ar putea să fie corect.
Avem această paralelă între "Timpul Visării" al aborigenilor,
"Înregistrările Akashic" hinduse
și "Teoria Universului Holografic" ...
adică ceva ce pare a fi un fel de tehnologie extraterestră
care pune toate informațiile din Univers într-un singur loc.
Este posibil ca inițiații aborigeni să pătrundă într-un alt plan
pe parcursul desfășurării ceremoniilor ?
Un plan pe care cele mai luminate minți de astăzi
încă nu îl înțeleg pe deplin ?
Dacă da, ar putea sta aceasta drept dovadă
a legăturii dintre această cultură aborigenă și ființe extraterestre ?
Nu trebuie să uităm că aborigenii sunt
ultima noastră legătură directă cu trecutul nostru extraterestru.
Avem obligația să ascultăm,
pentru că un lucru este clar ...
mesajul din poveștile lor este limpede ...
nu suntem singuri în Univers.
Noi suntem extratereștri !
Trupurile ne sunt făcute din țărână,
însă spiritul vine de la Luceafărul de dimineață.
Ne tragem din alt loc, din altă lume.
Am fost aduși aici acum mult timp, pentru a popula acest loc
pe care toți îl numim Pământ.
Ar putea Depozitarii Cunoașterii aborigeni să servească
drept legătură directă cu creatorii noștri extratereștri ?
Ar putea exista în tradițiile lor mesaje lăsate pentru omenire ?
De vreme ce ne aflăm în pragul unui nou nivel al științei și inteligenței,
poate vom descoperi că poveștile celei mai vechi culturi
ne vor dezvălui nu doar adevăratele origini ...
ci și ce destin vom avea.